LIETUVOS RESPUBLIKOS ŠVIETIMO, MOKSLO IR SPORTO MINISTRAS

ĮSAKYMAS

DĖL PEDAGOGŲ BENDRUOMENĖS ASOCIACIJŲ PROJEKTŲ, SKIRTŲ STIPRINTI PRIEŠMOKYKLINIO IR BENDROJO UGDYMO PEDAGOGŲ KOMPETENCIJAS ĮGYVENDINTI ATNAUJINTAS BENDRĄSIAS PROGRAMAS, ATRANKOS IR FINANSAVIMO TVARKOS APRAŠO PATVIRTINIMO IR LĖŠŲ SKYRIMO

2022 m. birželio 13 d. Nr. V-969

Vilnius

Vadovaudamasi Lietuvos Respublikos biudžeto sandaros įstatymo 5 straipsnio 1 dalies 1 punktu, Lietuvos Respublikos švietimo įstatymo 56 straipsnio 16 punktu ir 66 straipsnio 1 dalimi, Lietuvos Respublikos švietimo, mokslo ir sporto ministerijos nuostatų, patvirtintų Lietuvos Respublikos Vyriausybės 1998 m. liepos 21 d. nutarimu Nr. 914 „Dėl Lietuvos Respublikos švietimo, mokslo ir sporto ministerijos nuostatų patvirtinimo“, 10.1.15 papunkčiu ir siekdama įgyvendinti 2021–2030 metų nacionalinio pažangos plano, patvirtinto Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų nacionalinio pažangos plano patvirtinimo“, 3.1 uždavinį „Pagerinti ugdymosi rezultatus ir sumažinti jų atotrūkį“ ir Aštuonioliktosios Lietuvos Respublikos Vyriausybės programos nuostatų įgyvendinimo plano, patvirtinto Lietuvos Respublikos Vyriausybės 2021 m. kovo 10 d. nutarimu Nr. 155 „Dėl Aštuonioliktosios Lietuvos Respublikos Vyriausybės programos nuostatų įgyvendinimo plano patvirtinimo“, 1.2.4 veiksmą „Atnaujinti priešmokyklinio, pradinio, pagrindinio ir vidurinio ugdymo bendrąsias programas – stiprinti turinį, susieti jį su socialine, emocine ir sveikos gyvensenos, kūrybiškumo, pilietiškumo, kultūrine, komunikacine ir pažinimo kompetencijomis ir atskleisti tarpdalykinės integracijos galimybes“:

1. T v i r t i n u Pedagogų bendruomenės asociacijų projektų, skirtų stiprinti priešmokyklinio ir bendrojo ugdymo pedagogų kompetencijas įgyvendinti atnaujintas bendrąsias programas, atrankos ir finansavimo tvarkos aprašą (pridedama).

2. S k i r i u 2022 metais iš Lietuvos Respublikos švietimo, mokslo ir sporto ministerijai skirtų valstybės biudžeto asignavimų pedagogų bendruomenės asociacijų konkursui 90 000,00 Eur (devyniasdešimt tūkstančių eurų, 00 ct) iš Lietuvos Respublikos švietimo, mokslo ir sporto ministerijos 2022–2024 metų strateginio veiklos plano, patvirtinto Lietuvos Respublikos švietimo, mokslo ir sporto ministro 2022 m. kovo 9 d. įsakymu Nr. V-374 „Dėl Lietuvos Respublikos švietimo, mokslo ir sporto ministerijos 2022–2024 metų strateginio veiklos plano patvirtinimo“, programos „Švietimo programa“ (kodas 12-003) priemonės „Sustiprinti lituanistinį, pilietinį ir kitų bendrųjų kompetencijų ugdymą“ (priemonės kodas –12-003-03-01-16 (TP).

3. P a v e d u Nacionalinei švietimo agentūrai organizuoti ir vykdyti konkursą pagal šio įsakymo 1 punktu patvirtintą Pedagogų bendruomenės asociacijų projektų, skirtų stiprinti priešmokyklinio ir bendrojo ugdymo pedagogų kompetencijas įgyvendinti atnaujintas bendrąsias programas, atrankos ir finansavimo tvarkos aprašą.

Švietimo, mokslo ir sporto ministrė	Jurgita Šiugždinienė

PATVIRTINTA

Lietuvos Respublikos švietimo,

mokslo ir sporto ministro

2022 m. birželio 13 d. įsakymu Nr. V-969

PEDAGOGŲ BENDRUOMENĖS ASOCIACIJŲ PROJEKTŲ, SKIRTŲ STIPRINTI PRIEŠMOKYKLINIO IR BENDROJO UGDYMO PEDAGOGŲ KOMPETENCIJAS ĮGYVENDINTI ATNAUJINTAS BENDRĄSIAS PROGRAMAS, ATRANKOS IR FINANSAVIMO TVARKOS APRAŠAS

I SKYRIUS

BENDROSIOS NUOSTATOS

1. Pedagogų bendruomenės asociacijų projektų, skirtų stiprinti priešmokyklinio ir bendrojo ugdymo pedagogų kompetencijas įgyvendinti atnaujintas bendrąsias programas, atrankos ir finansavimo tvarkos aprašas (toliau – Aprašas) nustato pedagogų bendruomenės asociacijų projektų, skirtų tobulinti priešmokyklinio ir bendrojo ugdymo pedagogų kompetencijas įgyvendinti kompetencijomis grįstą ugdymo turinį (toliau – Projektai), atrankos 2022 metais organizavimo, paraiškų teikimo ir vertinimo, lėšų skyrimo, naudojimo ir atsiskaitymo už jų panaudojimą tvarką.

2. Apraše numatytoms veikloms įgyvendinti numatoma skirti iki 90 000,00 Eur (devyniasdešimties tūkstančių eurų, 00 ct) tęstinės veiklos lėšų. Projektai finansuojami iš Lietuvos Respublikos 2022 metų valstybės biudžeto ir savivaldybių biudžetų finansinių rodiklių patvirtinimo įstatyme numatytų asignavimų Lietuvos Respublikos švietimo, mokslo ir sporto ministerijai (toliau – Ministerija).

3. Projektų atranka vykdoma projektų konkurso būdu.

4. Konkursas skirtas sudaryti galimybes asociacijoms aktyviai įsitraukti į atnaujintų bendrųjų programų sklaidą ir atrinkti pedagogų bendruomenės asociacijų projektus, kuriais jos teiks tikslinę metodinę pagalbą priešmokyklinio ir bendrojo ugdymo pedagogams, stiprindamos jų pasirengimą planuoti ir įgyvendinti kompetencijomis grįstą ugdymo procesą (toliau – Konkursas).

5. Konkursą finansuoja Ministerija iš tęstinės veiklos priemonės tęstinės veiklos lėšų.

6. Konkursą organizuoja Nacionalinė švietimo agentūra (toliau – Agentūra).

7. Šiame Apraše vartojamos sąvokos suprantamos taip, kaip jos apibrėžtos Lietuvos Respublikos švietimo įstatyme, Lietuvos Respublikos biudžeto sandaros įstatyme, Lietuvos Respublikos strateginio valdymo įstatyme, Lietuvos Respublikos asociacijų įstatyme, Lietuvos Respublikos civiliniame kodekse, Lietuvos Respublikos viešojo administravimo įstatyme.

II SKYRIUS

REIKALAVIMAI PAREIŠKĖJAMS IR PARAIŠKŲ TEIKIMAS

8. Pagal Aprašą galimi pareiškėjai – pedagogų asociacijos (toliau – Pareiškėjai). Pareiškėjai turi atitikti šiuos reikalavimus:

8.1. Pareiškėjų veikla susijusi su atnaujintų priešmokyklinio ugdymo arba bendrojo ugdymo programų įgyvendinimu;

8.2. yra registruoti Juridinių asmenų registre.

9. Kvietimą teikti paraiškas skelbia Agentūra. Kvietime nurodoma:

9.1. galimi Pareiškėjai, kurie turi atitikti Aprašo 8 punkte nustatytus reikalavimus;

9.2. tinkamos finansuoti veiklos, kurios turi atitikti Aprašo 16 punktą;

9.3. paraiškų teikimo elektroninis paštas ir Agentūros kontaktinis asmuo, kuris gali konsultuoti paraiškų teikimo klausimais;

9.4. paraiškos gali būti teikiamos nuo kvietime nurodytos dienos, bet ne vėliau kaip iki 2022 m. birželio 30 d.

10. Paraišką dėl Projekto, skirto stiprinti priešmokyklinio ir bendrojo ugdymo pedagogų kompetencijas įgyvendinti atnaujintas bendrąsias programas, finansavimo (toliau – Paraiška), parengtą pagal Paraiškos dėl pedagogų bendruomenės asociacijos Projekto, skirto stiprinti priešmokyklinio ir bendrojo ugdymo pedagogų kompetencijas įgyvendinti atnaujintas bendrąsias programas, finansavimo formą (Aprašo 1 priedas), iki kvietime teikti Paraiškas nurodytos datos, pasirašytą kvalifikuotu elektroniniu parašu arba pasirašytą ir nuskenuotą pdf formatu, Pareiškėjas teikia Agentūrai kvietime nurodytu elektroninio pašto adresu.

11. Paraiškoje turi būti nurodoma:

11.1. duomenys apie Pareiškėją (juridinio asmens pavadinimas, juridinio asmens kodas);

11.2. duomenys apie Projektą (Projekto pavadinimas, planuojamos vykdyti Projekto veiklos ir jų pagrindimas, Projekto trukmė, apimtis, Projekto tikslinė dalyvių grupė);

11.3. Projekto veikloms įgyvendinti reikalingas finansavimas ir jo pagrindimas;

11.4. kita Pareiškėjo pateikta papildoma informacija, susijusi su Paraiška (neprivaloma).

12. Agentūra gautas Paraiškas registruoja Agentūros nustatyta tvarka. Paraiškos, pateiktos kitu nei Apraše nurodytu būdu arba vėliau nei Aprašo 9.4 papunktyje nustatytas terminas, nevertinamos. Informacija, kad Paraiška gauta ir kad Paraiškai suteiktas numeris, paskelbiama Agentūros interneto svetainėje https://www.nsa.smm.lt/ (toliau – Agentūros interneto svetainė) per 2 (dvi) darbo dienas nuo nustatyto termino Paraiškoms teikti dienos. Informacija apie konkursą teikiama Agentūros interneto svetainėje.

13. Informacija apie pateiktas Paraiškas yra skelbiama viešai, laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) nuostatų.

14. Konkursui pasibaigus, pateiktos Paraiškos saugomos 5 (penkis) metus po Projekto įgyvendinimo laikotarpio pabaigos.

15. Pareiškėjų asmens duomenys tvarkomi vadovaujantis Bendruoju duomenų apsaugos reglamentu. Asmens duomenų tvarkymo tikslas – identifikuoti Pareiškėjus, įvertinti juridinių asmenų teisę vykdyti Projektus, įvertinti Pareiškėjų atitiktį reikalavimams bei teisę gauti Projektų finansavimą, tvarkyti Ministerijos darbuotojams finansavimo apskaitą, tinkamai organizuoti Projektų finansavimą, įgyvendinimą ir vykdyti kontrolę. Duomenų subjektų teisės įgyvendinamos Bendrajame duomenų apsaugos reglamente ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.

III SKYRIUS

TINKAMOS FINANSUOTI VEIKLOS IR TINKAMOS FINANSUOTI IŠLAIDOS

16. Pagal Aprašą tinkamomis finansuoti laikomos šios Projekto veiklos:

16.1. seminarai pedagogams, skirti stiprinti jų kompetenciją rengiantis mokyti pagal atnaujintas bendrąsias programas, vykdomi tiek kontaktiniu, tiek nuotoliniu būdu;

16.2. atvirų mokymo išteklių, metodinės medžiagos, skirtos padėti įgyvendinti atnaujintas bendrąsias programas, pedagogams parengimas ir prieinamumo užtikrinimas ir (arba) sukūrimas;

16.3. vaizdo įrašų (ugdomųjų veiklų, pamokų), skirtų padėti įgyvendinti atnaujintas bendrąsias programas, sukūrimas.

17. Pareiškėjas turi numatyti įgyvendinti ne mažiau kaip 2 (dvi) veiklas iš Aprašo 16 punkte nurodytų tinkamų finansuoti veiklų, iš kurių Aprašo 16.1 papunktyje nurodyta veikla yra privaloma.

18. Tinkamos finansuoti Projekto veiklų išlaidos:

18.1. apmokėjimas lektoriams už seminarų vedimą, atvirų mokymo išteklių, mokomosios ar metodinės medžiagos parengimą, vaizdo įrašų (ugdomųjų veiklų, pamokų) kūrimą;

18.2. išlaidos vaizdo įrašams (ugdomosioms veikloms, pamokoms) parengti (filmavimo, įgarsinimo, montavimo kaštai ir kt.);

18.3. Projektui administruoti reikalingos būtinosios išlaidos, kurios sudaro ne daugiau kaip 10 proc. viso Projekto finansavimo (darbo užmokestis ar paslaugos pirkimas buhalterinei apskaitai tvarkyti, Projekto vadovo darbo užmokestis, ar kt.) Projekto įgyvendinimo laikotarpiu;

18.4. asociacijos tinklalapio palaikymo išlaidos Projekto finansavimo laikotarpiu;

18.5. ryšio paslaugų išlaidos (telefono, interneto ar kt.).

19. Vienos Paraiškos didžiausia leistina finansuoti suma sudaro iki 6 000,00 Eur (šešių tūkstančių eurų, 00 ct). Vienas Pareiškėjas konkursui gali pateikti tik vieną Paraišką.

20. Pareiškėjai, teikdami Paraišką, sutinka, kad Projekto metu sukurtą metodinę medžiagą, teminius vaizdo įrašus (pamokas) ar kitus atvirus mokymo išteklius Agentūra viešins tinklalapyje bei portale www.emokykla.lt.

IV SKYRIUS

PARAIŠKŲ VERTINIMO ORGANIZAVIMAS IR ATRANKA

21. Paraiškų vertinimą atlieka Agentūros direktoriaus įsakymu sudaryta 7 narių komisija (toliau – Konkurso komisija), kurią sudaro 3 Agentūros darbuotojai, 2 Ministerijos deleguoti atstovai bei 2 Lietuvos mokyklų vadovų asociacijos deleguoti atstovai (toliau – Konkurso komisijos nariai). Konkurso komisijos pirmininkas ir Konkurso komisijos sekretorius yra Konkurso komisijos nariai. Konkurso komisijos nariai turi pasirašyti Agentūros direktoriaus nustatytos formos Konkurso komisijos nario konfidencialumo pasižadėjimą ir nešališkumo deklaraciją.

22. Konkurso komisija savo veikloje vadovaujasi skaidrumo, nešališkumo, konfidencialumo, teisingumo, sąžiningumo ir protingumo principais.

23. Agentūra skiria atsakingus asmenis Konkurso komisijos darbui užtikrinti, ją techniškai aptarnauti, Pareiškėjams konsultuoti.

24. Paraiškų vertinimą sudaro du etapai – Paraiškų administracinės atitikties vertinimas ir Paraiškų ekspertinis vertinimas. Vertinant Paraiškas yra pildoma Paraiškos vertinimo forma (Aprašo 2 priedas), kurią pasirašo Komisijos pirmininkas, Paraišką vertinę Komisijos nariai ir Komisijos sekretorius.

25. Paraiškų administracinės atitikties vertinimo metu Konkurso komisija vertina Pareiškėjų pateiktų Paraiškų atitiktį Aprašo 11 punktui ir Paraiškos formai (Aprašo 1 priedas). Jeigu Paraiška neatitinka Aprašo 11 punkte nurodytų reikalavimų, Aprašo 1 priedo arba informacija pateikta netinkamai, Konkurso komisija kreipiasi į Pareiškėją Paraiškoje nurodytu elektroniniu paštu, nurodydama Pareiškėjui pateikti privalomus dokumentus ar paaiškinimus nurodytu elektroniniu paštu ne vėliau kaip per 2 (dvi) darbo dienas nuo nurodymo gavimo dienos. Konkurso komisija prašo Pareiškėjo pateikti trūkstamus dokumentus ar informaciją vieną kartą. Jeigu Pareiškėjas nepateikė Konkurso komisijai trūkstamų dokumentų ar paaiškinimų elektroniniu paštu per nustatytą terminą, Konkurso komisija priima sprendimą atmesti Paraišką.

26. Konkurso komisijos sprendimas atmesti Paraišką Aprašo 25 punkte numatytu atveju įforminamas Konkurso komisijos protokolu. Apie šį sprendimą Konkurso komisija ne vėliau kaip per 3 (tris) darbo dienas nuo Konkurso komisijos protokolo dienos Paraiškoje nurodytu elektroninio pašto adresu informuoja Pareiškėją, nurodydama Paraiškos atmetimo priežastis.

27. Paraiškos, atitikusios administracinės atitikties vertinimo reikalavimus, gali būti vertinamos ekspertinio vertinimo etape, kurio metu Konkurso komisija vertina Paraiškų atitiktį Aprašo 16, 17, 18 ir 19 punktams. Vieną Paraišką vertina ne mažiau kaip 2 (du) Konkurso komisijos nariai. Konkurso komisija turi teisę pareikalauti Pareiškėjo pateikti papildomus dokumentus, patvirtinančius arba patikslinančius Paraiškoje pateiktą informaciją. Konkurso komisija, vertindama Paraiškos atitiktį Aprašo 28 punkte nustatytiems ekspertinio vertinimo kriterijams, skiria balus. Minimalus balų skaičius – 7 balai. Paraiškų, kurios surinko mažiau negu 7 balus, siūloma nefinansuoti.

28. Paraiškų ekspertinio vertinimo kriterijai:

28.1. Projekto tikslas ir uždaviniai yra konkretūs ir aiškūs, atitinka konkurso tikslą – vertinama nuo 0 iki 1 balo;

28.2. Projekto aprėptis (į mokymus įtrauktų mokytojų skaičius), vertinama skiriant po vieną balą už pasirinktų veiklų tinkamumą tikslams pasiekti ir galimybę mokytis kontaktiniu ir nuotoliniu būdu – vertinama nuo 0 iki 2 balų;

28.3. Projekto turinys vertinamas po vieną balą skiriant už turinio aiškumą, išsamumą, nuoseklumą, laiko tinkamumą ir dermę su kitomis Projekto sudedamosiomis dalimis – vertinama nuo 0 iki 5 balų;

28.4. Projekto biudžeto pagrįstumas ir realumas vertinamas skiriant po vieną balą už Projekto rezultatų atitiktį iškeltiems tikslams ir Projekto tęstinumo užtikrinimą – vertinama nuo 0 iki 2 balų.

29. Balams pasiskirsčius po lygiai, prioritetas suteikiamas toms Paraiškoms, kurios atitinka dvi ir daugiau toliau išvardytų sąlygų:

29.1. Paraiškoje nurodyti seminarai mokytojams bus skirti daugiau kaip 50 priešmokyklinio ugdymo ar vieno bendrojo ugdymo dalyko mokytojų;

29.2. Paraiškoje numatytas mokytojų kontaktinis mokymosi laikas seminarų metu sudaro daugiau kaip 50 proc. viso mokymams numatyto laiko;

29.3. Projekte numatytos visos trys Aprašo 16 punkte nurodytos tinkamos finansuoti veiklos;

29.4. Projekte numatytas veiklų tęstinumas pasibaigus Projektui iki 2022–2023 mokslo metų pabaigos.

30. Konkurso komisija susipažįsta su Paraiškomis ir ne vėliau kaip iki 2022 m. liepos 29 d. (imtinai) įvertina jas Aprašo IV skyriuje nustatyta tvarka ir, atsižvelgdama į Paraiškų ekspertinio vertinimo ataskaitas, sudaro siūlomų finansuoti Projektų sąrašą, kuris įforminamas Konkurso komisijos protokolu ir teikiamas tvirtinti Agentūros direktoriaus įsakymu.

31. Siūlomų finansuoti Projektų sąraše nurodoma:

31.1. siūlomas finansuoti Projektas ar jų sąrašas (nurodant Projekto pavadinimą, Pareiškėją, Pareiškėjo juridinio asmens kodą, Projektui siūlomą skirti finansavimo sumą, kuri neviršija Aprašo 19 punkte nustatytos finansavimo sumos);

31.2. siūlomas finansuoti Projektas, kurio finansavimo suma yra mažesnė, nei nurodyta Paraiškoje (tuo atveju, jeigu Paraiškai finansuoti trūksta kvietime teikti Paraiškas numatytų lėšų arba jeigu Konkurso komisija argumentuotai pagrindžia tokio sprendimo priežastis), nurodant Projekto pavadinimą, Pareiškėją, Pareiškėjo juridinio asmens kodą, Projektui siūlomą skirti finansavimo sumą;

31.3. siūlomas nefinansuoti Projektas ar jų sąrašas (jeigu Paraiškų ekspertinio vertinimo metu Paraiškos surinko mažiau nei 7 balus arba Paraiškose nurodytos Projektų veiklos ir (arba) išlaidos nėra tinkamos finansuoti pagal Aprašo 16, 17, 18 ir 19 punktų nuostatas).

32. Konkurso komisija veikia laikydamasi šių nuostatų:

32.1. posėdis yra teisėtas, jeigu jame dalyvauja daugiau kaip pusė Konkurso komisijos narių;

32.2. Konkurso komisija sprendimus priima atviru balsavimu, paprasta balsų dauguma. Balsams pasiskirsčius po lygiai, sprendimo teisė suteikiama Konkurso komisijos pirmininkui, kuris išrenkamas pirmojo Konkurso komisijos posėdžio metu Konkurso komisijos narių paprasta balsų dauguma;

32.3. posėdžiai protokoluojami. Posėdžius protokoluoja Konkurso komisijos narių balsų dauguma išrinktas sekretorius, kuris yra Konkurso komisijos narys;

32.4. pasibaigus Konkurso komisijos posėdžiui, ne vėliau kaip per 2 (dvi) darbo dienas parengiamas posėdžio protokolo projektas ir elektroniniu paštu siunčiamas derinti visiems posėdyje dalyvavusiems Konkurso komisijos nariams;

32.5. Konkurso komisijos nariai, gavę protokolą, per 2 (dvi) darbo dienas gali pateikti pastabas. Per nustatytą laiką nepateikus pastabų, laikoma, kad protokolo projektui Konkurso komisijos narys pritaria;

32.6. įvertinus gautas pastabas arba jų negavus per Aprašo 32.5 papunktyje nustatytą terminą, Konkurso komisijos pirmininkas ir sekretorius pasirašo protokolą ir jį išsiunčia elektroniniu paštu visiems Konkurso komisijos nariams ir Agentūros direktoriui.

V SKYRIUS

SPRENDIMAS DĖL PROJEKTŲ FINANSAVIMO

33. Agentūros direktoriaus įsakymu patvirtintas siūlomų finansuoti Projektų sąrašas kartu su nuasmenintomis Paraiškų ekspertinio vertinimo ataskaitomis teikiami Ministerijai.

34. Ministerijos Kanclerio sudaryta komisija nustačiusi, kad jai pateiktos nuasmenintos Paraiškų ekspertinio vertinimo ataskaitos užpildytos netinkamai, ne vėliau kaip per 2 (dvi) darbo dienas nuo Paraiškų vertinimo ataskaitų gavimo dienos turi apie tai informuoti Agentūrą ir nustatyti ne ilgesnį kaip 3 (trijų) dienų terminą, per kurį Agentūra turi jas pataisyti.

35. Sprendimą dėl lėšų skyrimo priima Ministerija, atsižvelgdama į Agentūros pateiktą siūlomų finansuoti Projektų sąrašą ir nuasmenintas Paraiškų ekspertinio vertinimo ataskaitas.

36. Sprendimas dėl lėšų skyrimo tvirtinamas švietimo, mokslo ir sporto ministro įsakymu, kuriame nurodoma:

36.1. teisinis pagrindas finansuoti Projektą (-us);

36.2. Projektas arba sąrašas Projektų, kurie finansuojami (nurodant Projekto pavadinimą, Pareiškėjo pavadinimą, juridinio asmens kodą ir Projektui įgyvendinti skiriamą finansavimo sumą);

36.3. Projektas arba sąrašas Projektų, kurie nefinansuojami (nurodant Projekto pavadinimą, Pareiškėjo pavadinimą, juridinio asmens kodą);

36.4. sprendimo dėl Projektų finansavimo apskundimo tvarka.

37. Informacija apie Ministerijos sprendimą dėl lėšų skyrimo per 2 (dvi) darbo dienas nuo Ministerijos sprendimo dėl lėšų skyrimo priėmimo dienos paskelbiama Agentūros interneto svetainėje.

38. Agentūra informuoja Pareiškėjus Paraiškoje nurodytu el. pašto adresu apie sprendimą dėl lėšų skyrimo per 2 (dvi) darbo dienas nuo švietimo, mokslo ir sporto ministro įsakymo pasirašymo dienos.

VI SKYRIUS

PROJEKTŲ ĮGYVENDINIMAS IR ATSISKAITYMAS

39. Su Pareiškėju, kurio Projektui skirtas finansavimas, sudaroma sutartis pagal švietimo, mokslo ir sporto ministro patvirtintą formą (toliau – Sutartis). Sudarius Sutartį Pareiškėjas tampa Projekto vykdytoju.

40. Pareiškėjui atsisakius sudaryti Sutartį per 20 (dvidešimt) darbo dienų nuo Ministerijos sprendimo dėl lėšų skyrimo priėmimo dienos, Ministerijos sprendimas dėl lėšų skyrimo šio Pareiškėjo Projektui pripažįstamas netekusiu galios.

41. Sutartis su Pareiškėju sudaroma 2022 metams. Projektui įgyvendinti 2022 metams skirtos valstybės biudžeto lėšos turi būti naudojamos tik Aprašo 42 punkte nurodytu laikotarpiu.

42. Lėšos Pareiškėjams skiriamos veikloms įgyvendinti iki 2022 m. gruodžio 23 d.

43. Projektų vykdytojai Projektui įgyvendinti skirtas ir pervestas, tačiau nepanaudotas valstybės biudžeto lėšas arba netinkamai panaudotas lėšas privalo grąžinti į Sutartyje nurodytą Ministerijos sąskaitą ne vėliau kaip iki 2022 m. gruodžio 30 d.

44. Projekto vykdytojas privalo teikti Sutartyje nurodytas ataskaitas, vadovaudamasis Švietimo, mokslo ir sporto ministerijos lėšų planavimo ir naudojimo taisyklėmis, patvirtintomis Lietuvos Respublikos švietimo, mokslo ir sporto ministro 2019 m. sausio 28 d. įsakymu Nr. V-75 „Dėl Švietimo, mokslo ir sporto ministerijos lėšų planavimo ir naudojimo taisyklių patvirtinimo“, Sutartyje nustatytais terminais.

VII SKYRIUS

BAIGIAMOSIOS NUOSTATOS

45. Už informacijos ir su Projektu bei jo įgyvendinimu susijusių duomenų tikslumą, teisėtumą, gautų valstybės biudžeto lėšų buhalterinės apskaitos tvarkymą atsako Pareiškėjas. Dokumentus, susijusius su Projektu bei jo įgyvendinimu (Paraišką, buhalterinės apskaitos dokumentus, darbo užmokesčio, paslaugų pirkimo ir (ar) teikimo sutartis, ataskaitas ir kt.), Pareiškėjas privalo tvarkyti ir saugoti dokumentų tvarkymą ir saugojimą reglamentuojančių teisės aktų nustatyta tvarka.

46. Pareiškėjas, teikiantis Paraišką, atsako už joje pateiktų Projekto veiklų kokybę ir teisingos informacijos pateikimą.

47. Pareiškėjas, Projekto vykdytojas privalo laikytis Bendrojo duomenų apsaugos reglamento, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų teisinę apsaugą, reikalavimų.

48. Konkurso komisijos posėdžių protokolai ir visa kita su Konkursu susijusi informacija bei dokumentai saugomi Agentūroje Lietuvos Respublikos duomenų ir archyvų įstatymo nustatyta tvarka.

49. Ministerija, Agentūra ir Konkurso komisija neprisiima atsakomybės, jei dėl Paraiškoje nurodytų klaidingų kontaktinių duomenų (adreso, telefono, elektroninio pašto adreso ir kt.) Pareiškėjo nepasiekia laiškai arba su Pareiškėju negalima susisiekti kitu būdu.

______________________________

Pedagogų bendruomenės asociacijų projektų,

skirtų stiprinti priešmokyklinio ir bendrojo

ugdymo pedagogų kompetencijas įgyvendinti

atnaujintas bendrąsias programas, atrankos ir

finansavimo tvarkos aprašo

1 priedas

(Paraiškos dėl pedagogų bendruomenės asociacijos Projekto, skirto stiprinti priešmokyklinio ir bendrojo ugdymo pedagogų kompetencijas įgyvendinti atnaujintas bendrąsias programas, finansavimo forma)

PARAIŠKA DĖL PEDAGOGŲ BENDRUOMENĖS ASOCIACIJOS PROJEKTO, SKIRTO STIPRINTI PRIEŠMOKYKLINIO IR BENDROJO UGDYMO PEDAGOGŲ KOMPETENCIJAS ĮGYVENDINTI ATNAUJINTAS BENDRĄSIAS PROGRAMAS, FINANSAVIMO

20__ m. ________________ _____d.

(mėnuo)

__________________________

(vieta)

1. DUOMENYS APIE PAREIŠKĖJĄ

Juridinio asmens pavadinimas	(Nurodomas visas juridinio asmens pavadinimas, registruotas Juridinių asmenų registre. Pildoma didžiosiomis ir mažosiomis raidėmis, kaip nurodyta Juridinių asmenų registre)
Juridinio asmens kodas	(Nurodomas juridinio asmens kodas, nurodytas Juridinių asmenų registre)
Juridinio asmens veiklos forma	(Nurodoma juridinio asmens veiklos forma pagal Juridinių asmenų registrą)
Juridinio asmens buveinė	(Nurodoma juridinio asmens buveinės gatvė, namo numeris, pašto indeksas, vietovė)
Telefono numeris	(Nurodomas pareiškėjo telefono numeris)
El. pašto adresas	(Nurodomas paraišką teikiančio juridinio asmens elektroninio pašto adresas)
Juridinio asmens vadovas	(Nurodomas paraišką teikiančios organizacijos vadovo arba pareiškėjo vardu įgalioto asmens vardas ir pavardė)
Kontaktinio asmens pareigos, tel. numeris, el. p.	(Nurodomas už paraišką atsakingo asmens pareigos ir kontaktiniai duomenys. Už paraišką atsakingas asmuo gali būti ir organizacijos vadovas, jeigu jis tiesiogiai susijęs su Projekto rengimu ir galės atsakyti į klausimus, susijusius su Projekto rengimu ir teikimu vertinti)

2. DUOMENYS APIE PROJEKTĄ

2.1. Bendrosios nuostatos
2.1.1. Teikiama paraiška atitinka Aprašo 16 punkte nurodytas veiklas	☐ TAIP ☐ NE (Pažymėti)
2.1.2. Projekto pavadinimas	(Nurodomas Projekto, skirto stiprinti priešmokyklinio ir bendrojo ugdymo pedagogų kompetencijas įgyvendinti atnaujintas bendrąsias programas, finansavimo, pavadinimas)
2.1.3. Planuojamos vykdyti veiklos	(Nurodomos veiklos, kurias planuojama įgyvendinti)
2.1.4. Planuojamų vykdyti veiklų rezultatai	(Nurodoma, kokius rezultatus planuojama pasiekti (mokymų, dalyvių skaičius, sukurtos metodinės medžiagos, vaizdo įrašų skaičius ir pan.)
2.1.5. Planuojama Projekto įgyvendinimo pradžia	(Nurodoma planuojama Projekto pradžios data)
2.1.6. Planuojama Projekto įgyvendinimo pabaiga	(Nurodoma planuojama Projekto pabaigos data)
2.1.7. Projekto tikslinė dalyvių grupė	(Nurodoma, kokio ar kokių dalykų mokytojų kompetencijoms stiprinti yra skirtas Projektas)
2.1.8. Projekto dalyvių skaičius	(Nurodomas planuojamas mokytojų, kurių kompetencijos bus sustiprintos dalyvaujant Projekto metu vyksiančiuose seminaruose, skaičius)
2.1.9. Projekto anotacija	(Trumpai aprašoma problema ir Projekto poreikis, problemos sprendimo būdas, laukiami rezultatai)
2.2. Projekto aprašymas
2.2.1. Projekto tikslas ir uždaviniai	(Nurodomas Projekto tikslas ir jį detalizuojantys uždaviniai)
2.2.2. Projekto turinys
Mėnuo	Veikla	Veiklos tema	Trumpas veiklų aprašymas
(Nurodomas veiklų įgyvendinimo laikotarpis mėnesiais)	(Nurodoma, kokia konkrečiai veikla bus įgyvendinama pagal Aprašo 16 punktą, taip pat Apraše nenurodyta įgyvendinama papildoma veikla (jeigu yra))	(Nurodoma veiklos įgyvendinimo tema, pvz., mokymų temos, vaizdo įrašų pavadinimas ir pan.)	(Trumpai detalizuojama planuojama veikla, pvz., mokymų vykdymas nuotoliniu, kontaktiniu būdu, kokiam mokytojų skaičiui, kokia mokymų trukmė ir pan.)
Iš viso numatytas mokymų skaičius ir jų trukmė	(Nurodyti bendrą mokymų skaičių (dienomis) ir jų suminę trukmę akademinėmis valandomis)
Iš viso planuojamas sukurti metodinės medžiagos skaičius	(Nurodyti skaičių, kiek metodinės medžiagos planuojama sukurti, kiek pritaikyti mokytojams, kurie nepriklauso pedagogų bendruomenės asociacijai ir pan.)
Iš viso numatytas sukurti vaizdo įrašų (ugdomųjų veiklų, pamokų) skaičius	(Nurodyti skaičių, kiek bus sukurta vaizdo įrašų)
2.2.3. Galimas Projekto tęstinumas (jeigu numatomas)	(Apibūdinamos Projekto tęstinumo galimybės iki 2022–2023 mokslo metų pabaigos)

3. PROJEKTO FINANSAVIMAS

Suma (Eur)
3.1. Prašomo skirti Projekto finansavimo suma	(Nurodoma prašoma skirti Projektui įgyvendinti suma, Eur)
3.1.1. Tinkamų finansuoti išlaidų pavadinimas, suma ir išlaidų poreikio pagrindimas	(Nurodomos sumos pagal kiekvieną tinkamų finansuoti išlaidų kategoriją (pagal Aprašo 18 punktą) ir jų pagrindimas)
3.1.1.1. apmokėjimas lektoriams už seminarų vedimą, atvirų mokymo išteklių, mokomosios ar metodinės medžiagos parengimą, vaizdo įrašų (ugdomųjų veiklų, pamokų) kūrimą
3.1.1.2. išlaidos vaizdo įrašams (ugdomosioms veikloms, pamokoms) parengti (filmavimo, įgarsinimo, montavimo kaštai ir kt.)
3.1.1.3. Projektui administruoti reikalingos būtinosios išlaidos, kurios sudaro ne daugiau kaip 10 proc. viso Projektui skirto finansavimo (darbo užmokestis ar paslaugos pirkimas buhalterinei apskaitai tvarkyti, Projekto vadovo darbo užmokestis, ar kt.) Projekto įgyvendinimo laikotarpiu
3.1.1.4. asociacijos tinklalapio palaikymo išlaidos Projekto finansavimo laikotarpiu
3.1.1.5. ryšio paslaugų išlaidos (telefono, interneto ar kt.)
Iš viso	(Nurodoma suma, Eur)
3.2. Kitų finansavimo šaltinių lėšos (jei yra):
(Nurodomos išlaidos, kurios finansuojamos iš kitų finansavimo šaltinių)
3.3. Paslaugų pirkimas ir jo pagrindimas
Apibūdinti, kaip bus perkamos paslaugos (pvz., laikantis Lietuvos Respublikos viešųjų pirkimų įstatymo; asociacijos patvirtinta Paslaugų pirkimo tvarka ar kt.)

4. PAPILDOMA INFORMACIJA APIE PROJEKTĄ

(Nurodoma papildoma Pareiškėjo informacija, susijusi su Paraiška)

☐ Sutinku, kad juridinio asmens duomenys būtų tvarkomi Pedagogų bendruomenės asociacijų projektų, skirtų stiprinti priešmokyklinio ir bendrojo ugdymo pedagogų kompetencijas įgyvendinti atnaujintas bendrąsias programas, atrankos ir finansavimo tvarkos aprašo nustatytais tikslais.

☐ Suprantu ir žinau, kad Projekto vadovas ir vykdytojai, mokydami mokytojus, privalo laikytis Lietuvos Respublikos asmens duomenų teisinės apsaugos įstatymo, 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) bei kitų teisės aktų, reglamentuojančių asmens duomenų teisinę apsaugą.

_________________________________________________________

A. V.	(Projekto vadovo ar jo įgalioto asmens vardas, pavardė, parašas)

_________________________

Pedagogų bendruomenės asociacijų projektų,

skirtų stiprinti priešmokyklinio ir bendrojo

ugdymo pedagogų kompetencijas įgyvendinti

atnaujintas bendrąsias programas, atrankos ir

finansavimo tvarkos aprašo

2 priedas

(Paraiškos vertinimo ataskaitos forma)

PARAIŠKOS VERTINIMO ATASKAITA

___________________________

(data)

_____________________________

(vieta)

Aš, toliau pasirašęs komisijos narys, patvirtinu, kad:

 šio Projekto finansavimo ar nefinansavimo atveju neturėsiu tiesioginės ar netiesioginės, materialios ar asmeninės naudos;

 šio Projekto finansavimo negaliu vertinti dėl tiesioginio ar netiesioginio interesų konflikto.

I. Administracinės atitikties vertinimas

Pareiškėjo pavadinimas
Projekto pavadinimas
Paraiškos numeris
Vertinimo kriterijai	Taip	Ne	Pastabos
1. Pareiškėjas konkursui pateikė 1 (vieną) paraišką.
2. Paraiška yra pateikta laiku, sunumeruoti lapai, atitinka nustatytą Paraiškos formą, pasirašytą Projekto vykdytojo vadovo arba įgalioto asmens (jei įgaliotas asmuo – ar yra įgaliojimas), užantspauduota (jeigu institucija neturi anspaudo, tai institucijos vadovas arba įgaliotasis asmuo pasirašo antspaudo vietoje ir parašo apie antspaudo nebuvimą).
3. Projektas bus skirtas stiprinti priešmokyklinio ar bendrojo ugdymo pedagogų kompetencijas įgyvendinti atnaujintas bendrąsias programas.
4. Projekte numatytos veiklos atitinka Aprašo 16 punktą.
5. Paraiškos rengėjas yra pedagogų asociacija, kurios veikla susijusi su priešmokykliniu ugdymu ar bendrojo ugdymo mokomaisiais dalykais, turi teisę teikti Aprašo 16 punkte numatytas veiklas ir yra registruota Juridinių asmenų registre.
6. Prašoma finansuoti suma neviršija maksimalios leistinos finansuoti sumos, t. y. 6 000,00 Eur (šešių tūkstančių eurų, 00 ct). Jei Projektui vykdyti reikalinga suma viršija maksimalią leistiną finansuoti sumą, yra nurodyti ir kiti finansavimo šaltiniai.
7. Paraiškoje numatytos Projekto vykdymo išlaidų kategorijos yra tinkamos finansuoti – atitinka Aprašo 18 punktą.
8.Projekte numatytos paslaugos bus perkamos laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
ADMINISTRACINĖS ATITIKTIES VERTINIMO IŠVADA (pažymėti): ☐ Paraiška atitinka reikalavimus ☐ Paraiška neatitinka reikalavimų
PRIORITETAS FINANSAVIMUI (balams pasiskirsčius po lygiai): ☐ Seminarai mokytojams bus skirti daugiau kaip 50 priešmokyklinio ugdymo ar vieno bendrojo ugdymo dalyko mokytojų ☐ Mokytojų kontaktinis mokymosi laikas seminarų metu sudaro daugiau kaip 50 proc. viso mokymams numatyto laiko ☐ Projekte numatytos visos trys Aprašo 16 punkte nurodytos tinkamos finansuoti veiklos ☐ Projekte numatytas veiklų tęstinumas pasibaigus finansavimo laikotarpiui iki 2022–2023 mokslo metų pabaigos

II. Ekspertinis vertinimas:

Vertinimo kriterijai	Galimas įvertis (balais)1	Įvertis (balais)
1. Projekto tikslas ir uždaviniai yra konkretūs ir aiškūs, atitinka konkurso tikslą	(0–1)
2. Projekto aprėptis (į mokymus įtrauktų mokytojų skaičius), pasirinktų veiklų tinkamumas tikslams pasiekti, galimybė mokytis kontaktiniu ir nuotoliniu būdu	(0–2)
3. Projekto turinio aiškumas ir išsamumas, nuoseklumas, laiko tinkamumas ir dermė su kitomis Projekto sudedamosiomis dalimis	(0–5)
4. Projekto biudžeto pagrįstumas ir realumas, Projekto rezultatų atitiktis iškeltiems tikslams ir Projekto tęstinumo užtikrinimas	(0–2)
Įverčių suma pagal kriterijus:	(0–10)

1 Skliaustuose nurodyti galimi įverčiai. Įverčių paaiškinimas: skliaustų kairėje pusėje – galimas minimalus balas, dešinėje – galimas maksimalus balas.

III. Kitos pastabos: _________________________________________________________________________

Data _________________________

Komisijos pirmininkas	________________________ __________________________________________

(parašas)	(vardas ir pavardė)

Komisijos narys	________________________ __________________________________________

(parašas)	(vardas ir pavardė)

Komisijos narys	________________________ __________________________________________

(parašas)	(vardas ir pavardė)

Komisijos sekretorius	________________________ __________________________________________

(parašas)	(vardas ir pavardė)

______________________